CELEX: 32015D0087
Language: fi
Date: 2015-01-21 00:00:00
Title: Komission täytäntöönpanopäätös (EU) 2015/87, annettu 21 päivänä tammikuuta 2015 , Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä

22.1.2015   
            
            
               FI
            
            
               Euroopan unionin virallinen lehti
            
            
               L 15/75
            
         KOMISSION TÄYTÄNTÖÖNPANOPÄÄTÖS (EU) 2015/87,
   annettu 21 päivänä tammikuuta 2015,
   Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 8 artiklan,
   on kuullut perusasetuksen 15 artiklan 1 kohdalla perustettua komiteaa
   sekä katsoo seuraavaa:
   1.   MENETTELY
   
   
               (1)
            
            
               Euroopan komissio, jäljempänä ’komissio’, ilmoitti 30 päivänä marraskuuta 2013Euroopan unionin virallisessa lehdessä julkaistulla ilmoituksella (2) Kiinan kansantasavallasta, jäljempänä ’Kiina’, peräisin olevan sitruunahapon tuontiin sovellettavien polkumyyntitoimenpiteiden voimassaolon päättymistä koskevan tarkastelun ja osittaisten välivaiheen tarkastelujen, jäljempänä ’tarkastelut’, vireillepanosta.
            
         
               (2)
            
            
               Tarkastelujen lopulliset tulokset ja päätelmät esitetään lopullisen polkumyyntitullin käyttöönottamisesta Kiinan kansantasavallasta peräisin olevan sitruunahapon tuonnissa perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja perusasetuksen 11 artiklan 3 kohdan mukaisten osittaisten välivaiheen tarkastelujen perusteella annetussa komission täytäntöönpanoasetuksessa (EU) 2015/82 (3).
            
         
               (3)
            
            
               On syytä huomata, että voimassa olevat toimenpiteet (4) ovat sitoumusten muodossa viiden vientiä harjoittavan tuottajan osalta, mukaan luettuna yksi vientiä harjoittavien tuottajien ryhmä; nämä sitoumukset, jäljempänä ’voimassa olevat sitoumukset’, hyväksyttiin komission päätöksellä 2008/899/EY (5).
            
         2.   SITOUMUKSET
   
   
               (4)
            
            
               Ennen lopullisten polkumyyntitoimenpiteiden hyväksymistä samat viisi yhteistyössä toiminutta kiinalaista vientiä harjoittavaa tuottajaa, jotka ovat osallisina 3 kappaleessa mainituissa voimassa olevissa sitoumuksissa, eli COFCO Biochemical (Anhui), Jiangsu Guoxin Union Energy (aiemmalta nimeltään Yixing-Union Biochemical), RZBC-ryhmä, TTCA ja Weifang Ensign Industry, tarjosivat uusia hintasitoumuksia perusasetuksen 8 artiklan 1 kohdan mukaisesti korvatakseen voimassa olevat sitoumukset.
            
         
               (5)
            
            
               Samoin kuin voimassa olevissa sitoumuksissa, näissä tarkistetuissa sitoumustarjouksissa vientiä harjoittavat tuottajat tarjoutuivat myymään sitruunahappoa vähintään hinnoilla, jotka korjaavat polkumyynnin tarkistetut vahingolliset vaikutukset.
            
         
               (6)
            
            
               Lisäksi sitoumuksissa esitetään vähimmäistuontihintojen indeksointia, koska sitruunahapon hinnat vaihtelivat merkittävästi ennen tutkimusajanjaksoa, sen aikana ja sen jälkeen. Indeksoinnissa käytetään maissin julkisia hintanoteerauksia EU:ssa, sillä maissi on sitruunahapon tuotannossa tavanomaisesti käytetty pääraaka-aine.
            
         
               (7)
            
            
               Pienentääkseen hintojen ristiinkompensoinnista johtuvaa hintarikkomusten riskiä vientiä harjoittavat tuottajat tarjoutuivat lisäksi raportoimaan kaikesta sellaisille asiakkaille suuntautuvasta EU:n ulkopuolisesta myynnistään, joiden organisaatio tai rakenne ulottuu EU:n ulkopuolelle, siinä tapauksessa että vientiä harjoittava tuottaja myy tuotteita tällaisille asiakkaille EU:ssa.
            
         
               (8)
            
            
               Vientiä harjoittavat tuottajat toimittavat lisäksi komissiolle säännöllisesti yksityiskohtaisia tietoja EU:hun suuntautuvasta viennistään, joten komissio voi valvoa tehokkaasti sitoumusten noudattamista. Komissio katsoo yritysten myynnin rakenteen perusteella, että sovittujen sitoumusten kiertämisen vaara on vähäinen.
            
         
               (9)
            
            
               On myös huomattava, että kiinalainen kauppakamari China Chamber of Commerce of Metals, Minerals and Chemicals Importers and Exporters, jäljempänä ’CCCMC’, tukee 4 kappaleessa mainittuja viittä yritystä, minkä vuoksi CCCMC tulee osallistumaan aktiivisesti sitoumusten valvontaan.
            
         
               (10)
            
            
               Edellä esitetyt seikat huomioon ottaen vientiä harjoittavien tuottajien ja CCCMC:n tarjoamat sitoumukset ovat hyväksyttäviä.
            
         
               (11)
            
            
               Jotta komissio voi valvoa tehokkaasti, noudattavatko yritykset sitoumuksia, polkumyyntitullista vapauttaminen silloin, kun sitoumuksen nojalla vapaaseen liikkeeseen luovuttamista koskeva pyyntö esitetään asianomaiselle tulliviranomaiselle, edellyttää sellaisen sitoumuslaskun esittämistä, joka sisältää vähintään täytäntöönpanoasetuksen (EU) 2015/82 liitteessä luetellut tiedot. Tämä tietojen taso on tarpeen myös, jotta tulliviranomaiset voivat varmistaa riittävän tarkasti, että lähetys vastaa kaupallisia asiakirjoja. Jos tällaista laskua ei esitetä tai jos muut edellä mainitun täytäntöönpanoasetuksen mukaiset edellytykset eivät täyty, kannetaan asianmukaisen suuruinen polkumyyntitulli.
            
         
               (12)
            
            
               Sitoumusten noudattamisen tehostamiseksi maahantuojien tietoon on edellä mainitun täytäntöönpanoasetuksen kautta saatettu, että kyseisen asetuksen mukaisten edellytysten noudattamatta jättäminen tai se, että komissio peruuttaa sitoumusten hyväksynnän, voi johtaa kyseisiä liiketoimia koskevan tullivelan syntymiseen.
            
         
               (13)
            
            
               Jos sitoumusta rikotaan tai se peruutetaan tai jos komissio peruu sitoumukselle antamansa hyväksynnän, perusasetuksen 9 artiklan 4 kohdan mukaisesti käyttöön otettua polkumyyntitullia aletaan soveltaa perusasetuksen 8 artiklan 9 kohdan nojalla automaattisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään jäljempänä mainittujen vientiä harjoittavien tuottajien yhdessä China Chamber of Commerce of Metals, Minerals and Chemicals Importers and Exporters -kauppakamarin kanssa Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjoamat sitoumukset.
   
               Maa
            
            
               Yritys
            
            
               Taric-lisäkoodi
            
         
               Kiinan kansantasavalta
            
            
               COFCO Biochemical (Anhui) Co., Ltd — No 1 COFCO Avenue, Bengbu City 233010, Anhui Province
            
            
               A874
            
         
               Valmistaja RZBC Co., Ltd — No 9 Xinghai West Road, Rizhao City, Shandong Province, Kiina, ja myyjä siihen etuyhteydessä oleva myyntiyritys RZBC Imp. & Exp. Co., Ltd — No 66 Lvzhou South Road, Rizhao City, Shandong Province
            
            
               A926
            
         
               Valmistaja RZBC (Juxian) Co., Ltd — No 209 Laiyang Road (West Side of North Chengyang Road), Juxian Economic Development Zone, Rizhao City, Shandong Province, Kiina, ja myyjä siihen etuyhteydessä oleva myyntiyritys RZBC Imp. & Exp. Co., Ltd — No 66 Lvzhou South Road, Rizhao City, Shandong Province
            
            
               A927
            
         
               TTCA Co., Ltd — West, Wenhe Bridge North, Anqiu City, Shandong Province
            
            
               A878
            
         
               Jiangsu Guoxin Union Energy Co., Ltd — No 1 Redian Road, Yixing Economic Development Zone, Jiangsu Province
            
            
               A879
            
         
               Weifang Ensign Industry Co., Ltd — No 1567 Changsheng Street, Changle, Weifang, Shandong Province
            
            
               A882
            
         2 artikla
   Kumotaan päätös 2008/899/EY.
   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 21 päivänä tammikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  EUVL C 351, 30.11.2013, s. 27.
   
      (3)  Komission täytäntöönpanoasetus (EU) 2015/82, annettu 21 päivänä tammikuuta 2015, lopullisen polkumyyntitullin käyttöönotosta Kiinan kansantasavallasta peräisin olevan sitruunahapon tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun sekä asetuksen (EY) N:o 1225/2009 11 artiklan 3 kohdan mukaisten osittaisten välivaiheen tarkastelujen perusteella (katso tämän virallisen lehden sivu 8).
   
      (4)  Neuvoston asetus (EY) N:o 1193/2008, annettu 1 päivänä joulukuuta 2008, lopullisen polkumyyntitullin käyttöön ottamisesta Kiinan kansantasavallasta peräisin olevan sitruunahapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 323, 3.12.2008, s. 1).
   
      (5)  Komission päätös 2008/899/EY, tehty 2 päivänä joulukuuta 2008, Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (EUVL L 323, 3.12.2008, s. 62).